สวัสดีค่ะพอดีรถล้มมาหนึ่งอาทิตย์แล้วค่ะมีแผลถลอกใหญ่ที่หลังเท้ายาวประมาณ10ซม. แผลไม่ลึกค่ะไม่ถึงชั้นเนื้อขาวตอนนี้แผลแห้งเป็นสะเก็ดแล้วค่ะอยากทราบว่าทำไมถึงยังปวดแผลอยู่คะแล้วทำอย่างไรจะหายปวดคะ
สวัสดีค่ะ แผลถลอกจากรถล้มนั้น ถ้าเป็นแผลตื้นๆ คือผิวหนังชั้นบนหลุดลอกออกมาเท่านั้น แผลถลอกจะค่อยๆสมานกันเองได้ภายในประมาณ 1-2 สัปดาห์และหากแผลตกสะเก็ด คือแผลเริ่มปิดแล้ว ก็แสดงถึงอาการที่แผลใกล้หายแล้ว ไม่ควรมีอาการปวดมากๆร่วมด้วยอีกอาการปวดที่เกิดขึ้นอาจเกิดจากกล้ามเนื้อหรือเส้นเอ็นอักเสบหรือฉีกขาดจากการมีรถล้ม มีกระดูกหักหรือเคลื่อนเล็กน้อยร่วมด้วยได้ แนะนำการกลับไปพบแพทย์เพื่อตรวจเรื่องอาการปวดซ้ำ เบื้องต้นกินยาแก้ปวดเพื่อบรรเทาอาการ งดการใช้งานขาข้างที่ปวดไปก่อน